07/07/2020 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva de expediente de modificación da base número 33.2 das B. E. O. municipal para o 2020 e de suplemento de crédito 2020-Suple-01 de importe 3.000 euros, financiado con baixas por anulación

O Pleno da Corporación municipal, en sesión ordinaria celebrada o día 28 de maio de 2020 aprobou inicialmente o expediente de modificación da base 33.2 de execución do orzamento municipal para o exercicio 2020 e expediente de modificación orzamentaria de suplemento de crédito 2020-SUPLE-01 dentro do vixente Orzamento municipal do ano 2020, financiado con baixas por anulación. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles nos Servizos Económicos do Concello, na rúa Galeras nº 5, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que faixe público o texto do acordo relativo á modificación da base 33.2 e do expediente de suplemento de crédito 2020-SUPLE-01 co resumo por capítulos do citado orzamento, unha vez incorporada a modificación de crédito aprobada, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo. Contra este acordo de aprobación definitiva poderá interpoñerse directamente recurso contencioso administrativo ao abeiro do establecido no artigo 171 do Texto Refundido da Lei Reguladora das Facendas Locais, que haberá de presentarse perante a sala correspondente do Tribunal Superior de Xustiza de Galicia, no prazo de dous meses a contar dente a data de publicación deste edicto no BOP. Polo antedito, o texto do acordado é o seguinte: Primeiro.- Aprobar a modificación da base 33.2 das bases de execución do orzamento municipal para o exercicio 2020 relativo á relación de subvencións nominativas no sentido de suprimir a subvención á entidade beneficiaria “ASOCIACIÓN BANCO DE ALIMENTOS RÍAS ALTAS” co NIF de beneficiario “G70260906“, de importe máximo concedido de 2.000,00 euros e co obxecto “Distribución e transporte de alimentos do Banco de Alimentos Rías Altas”, propoñendo na súa substitución para esta finalidade unha subvención nominativa a favor da entidade beneficiaria “ASOCIACIÓN BANCO DE ALIMENTOS DE SANTIAGO DE COMPOSTELA” co NIF de beneficiario “G70450820”, de importe concedido máximo inicial de 2.000,00 euros e co obxecto “Distribución e transporte de alimentos do Banco de Alimentos de Santiago de Compostela”. Segundo.- Aprobar o expediente de suplemento de crédito co número 2020-SUPLE-01 por un monto total de TRES MIL EUROS (3.000,00 euros), co obxecto de incrementar o importe máximo da subvención nominativa concedida a favor da entidade beneficiaria “ASOCIACIÓN BANCO DE ALIMENTOS RÍAS ALTAS” co NIF de beneficiario “G70260906“ e obxecto “Distribución e transporte de alimentos do Banco de Alimentos de Santiago de Compostela”, financiado con baixas por anulación. Terceiro.- Aprobar a modificación da base 33.2 das bases de execución do orzamento municipal para o exercicio 2020 relativo á relación de subvencións nominativas, no sentido de aumentar en 3.000,00 euros o importe máximo da subvención nominativa recollida a favor entidade beneficiaria “ASOCIACIÓN BANCO DE ALIMENTOS DE SANTIAGO DE COMPOSTELA” co NIF de beneficiario “G70450820”, de importe concedido máximo inicial de 2.000,00 euros e co obxecto “Distribución e transporte de alimentos do Banco de Alimentos de Santiago de Compostela” a un novo importe máximo anual de 5.000,00 euros para este mesmo exercicio. Neste sentido, o cadro que recolle na base 33.2 de execución do orzamento 2020 a relación dos beneficiarios, finalidades e importes máximos das subvencións nominativas do exercicio 2020, deberá reflectir o seguinte beneficiario e co seguinte importe: Esta proposta de modificación orzamentaria, modalidade suplemento de crédito, que afecta de novo, no relativo ao novo importe a consignar á entidade beneficiaria, á modificación da base 33.2, está suxeita á condición de que se aprobe e entre en vigor a modificación da base 33.2 das BEO 2020 proposta no apartado primeiro. O resumo por capítulos do citado orzamento, unha vez incorporada esta modificación de crédito, modalidade suplemento de crédito, baixo o expediente 2020-SUPLE-01, é o seguinte: O que se fai público para xeral coñecemento. Santiago de Compostela, 2 de xullo de 2020 A CONCELLEIRA DELEGADA DE ECONOMÍA e FACENDA Marta Abal Rodríguez